For Those About To Rock

For Those About To Rock είναι ο τίτλος του όγδοου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 23 Νοεμβρίου του 1981 μέσω της δισκογραφικής εταιρείας "Albert Productions".

 Ο δίσκος ηχογραφήθηκε στο Παρίσι, σε παραγωγή του Ρόμπερτ Τζον "Mutt" Λανγκ για τρίτη συνεχόμενη φορά, το καλοκαίρι του 1981, αν και το συγκρότημα είχε προσπαθήσει νωρίτερα να ηχογραφήσει τον δίσκο σε εγκαταλειμμένο εργοστάσιο στη Γαλλία, χωρίς όμως να καταφέρει να βρει τον απαιτούμενο ήχο. Το "For Those About to Rock" αποτέλεσε το πρώτο # 1 άλμπουμ των AC/DC για την αμερικάνικη αγορά και το μοναδικό μέχρι το 2008. Ο τίτλος του άλμπουμ προήλθε από το βιβλίο "For Those About to Die, We Salute You", το οποίο είχε διαβάσει ο Άνγκους Γιανγκ. Αν και οι πωλήσεις του δίσκου ήταν χαμηλότερες σε σχέση με τον προκάτοχο του, κατάφερε να παραμείνει στην κορυφή του Billboard για τρεις εβδομάδες και να βραβευθεί ως τετραπλά πλατινένιο. Τα σινγκλ "Let's Get It Up" και "For Those About to Rock (We Salute You)", τα οποία συνόδευαν το άλμπουμ, κατάφεραν να μπουν στο βρετανικό Top-20, χωρίς να γυριστεί κάποιο βίντεο κλιπ γι' αυτά, κάνοντας τον συγκεκριμένο δίσκο τον μοναδικό του συγκροτήματος από τον οποίο δεν υπάρχει κάποιο βίντεο. Η περιοδεία για την προώθηση του άλμπουμ ξεκίνησε στις αρχές Οκτωβρίου του 1981 από τη Μεγάλη Βρετανία και συνεχίστηκε μέχρι τα τέλη της χρονιάς στις Ηνωμένες Πολιτείες, όπου συνέχισαν και για τους δύο πρώτους μήνες του 1982. Ακολούθησαν έξι ζωντανές εμφανίσεις στην Ιαπωνία τον Ιούνιο του 1982, με τους AC/DC να ολοκληρώνουν τη χρονιά με μία μεγάλη περιοδεία στη Μεγάλη Βρετανία, τη Γερμανία, τη Γαλλία, το Βέλγιο και την Ελβετία. Για το ομώνυμο κομμάτι, μεγάλα κανόνια περιέβαλαν τη σκηνή και εκπυρσοκροτούσαν, γεγονός που έκανε το συγκεκριμένο τραγούδι ιδιαίτερα δημοφιλές ώστε να παραμείνει σε κάθε συναυλία τους από εκεί και έπειτα. 1. For Those About to Rock (We Salute You) (A. Young, M. Young, Johnson) - 5:44 2. Put the Finger on You (A. Young, M. Young, Johnson) - 3:25 3. Let's Get It Up (A. Young, M. Young, Johnson) - 3:54 4. Inject the Venom (A. Young, M. Young, Johnson) - 3:30 5. Snowballed (A. Young, M. Young, Johnson) - 3:23 6. Evil Walks (A. Young, M. Young, Johnson) - 4:23 7. C.O.D. (A. Young, M. Young, Johnson) - 3:19 8. Breaking the Rules (A. Young, M. Young, Johnson) - 4:23 9. Night of the Long Knives (A. Young, M. Young, Johnson) - 3:25 10. Spellbound (A. Young, M. Young, Johnson) - 4:30 For Those About To Rock (άλμπουμ)Αυστραλία (ARIA Certification) : 5 x πλατινένιος Ηνωμένες Πολιτείες (RIAA Certification) : 4 x πλατινένιος Ηνωμένο Βασίλειο (BPI Certification) : Χρυσός Ελβετία (IFPI Certification) : Πλατινένιος Αυστρία (IFPI Certification) : Χρυσός Γαλλία (SNEP Certification) : Πλατινένιος Γερμανία (BVMI Certification) : Πλατινένιος Η σύνθεση του συγκροτήματος κατά τις ηχογραφήσεις του "For Those About To Rock" είχε την εξής μορφή: Μπράιαν Τζόνσον - κύρια φωνητικά Άνγκους Γιανγκ - κιθάρα Μάλκολμ Γιανγκ - κιθάρα, φωνητικά Κλιφ Ουίλιαμς - μπάσο, φωνητικά Φιλ Ραντ - τύμπανα For Those About To Rock - AC/DC | Songs, Reviews, Credits, Awards | AllMusic Prindle Record Reviews - ACDC - Mark's Record Reviews 1981 AC/DC Tour Dates 1982 AC/DC Tour Dates